أنا بكره كلمة الأنوثة
يلا، قوليلي ليه بتكرهيها
فتبتدي بأنك بتقولي بكره كلمة الأنوثة
أنا بكره كلمة الأنوثة
وساعات بحس أني ساعات
ما أعرفش لو أنا أنثوية ولا لأ
بس أعتقد أني ما عنديش جندر
حابة أشوف نفسي من غير جندر
أنا مش أنثوية أو ذكورية
أنا بس إنسان
أنا بكره كلمة الأنوثة لما بتبقى شتيمة
لما واحد يبقى أنثوي شوية
فتبقى شتيمه فيه، لأ أنا بكره ده عشان
و كمان بكره الذكورة
أنا بكره لما الرجالة تفتكر أنهم دكر أوي
بكره لما البنات تعمل نفسها مسترجلة عشان تاخد حرية أكبر
عشان أنا شايفة أنه فيه حاجة غلط
المفروض يكون فيه
زي ما قلتلك، مش المفروض تكون الأنوثة مضاده للذكورة
عشان لأ، كلنا بني أدمين
مش المفروض يكون فيه ذكورة وأنوثة
أنا بكره الكلمات دي
مش بحب أصنف الناس
يمكن أسهل على العقل أنه يصنف
عشان يفهم اللي بيحصل
بس مش بحب أستعمل الكلمات دي
عشان فيها إيجابي أو سلبي
أقصد معنى إيجابي أو سلبي
بتأثر على الناس
هي طريقة لنقد الناس
أنا بكره ده